
14   DR.30.11.2015 

 

 
 

■1100 

Dato’ Othman bin Aziz [Jerlun]:  Terima kasih.  Kita ucapkan tahniah di atas 
penubuhan CPOPC ini yang dipopularkan, dimulakan oleh Malaysia dan juga Indonesia.  
Jadi soalan saya adalah, sejauh manakah perancangan bagi memuktamadkan serta 
memperincikan tugas-tugas di dalam kumpulan teknikal Zon Ekonomi Hijau ataupun Green 
Economic Zone serta juga kerja-kerja teknikal bagi harmonization, dengan izin piawaian 
ataupun standard komposisi wakil Malaysia yang akan menduduki dalam kumpulan kerja ini 
serta apakah sasaran kementerian hasil daripada wujudnya CPOPC ini bermula dari tahun 
2016 seterusnya.   

Sedikit keluar daripada tajuk asal Tuan Yang di-Pertua, kita juga sedar bahawa di 
Europe, di Eropah ini Malaysia sedang diasak oleh pelbagai pihak dari segi memberi 
maklumat negatif kepada keburukan minyak sawit dan sebagainya.  Apakah kempen yang 
telah pun dibuat mengenai maklumat dan juga pendidikan oleh MPOC di Perancis dan juga 
Belgium baru-baru ini dan bagaimanakah susulannya.  Terima kasih. 

Dato’ Noriah binti Kasnon:  Tuan Yang di-Pertua, terima kasih Yang Berhormat 
Jerlun yang begitu mengambil berat walaupun CPOPC satu pengumuman hasil daripada 
penandatanganan satu charter ataupun piagam yang baru pada negara pengasas 
Indonesia dan Malaysia.  Sebagaimana kita maklum ia baru dimeterai pada 21 November 
yang lalu disaksikan oleh kedua pemimpin negara dan di bawah piagam ini memang telah 
dibentuk 3 ya, 3 jawatankuasa besar induk yang terlibat di bawah penubuhan ini. 

Satu yang disebutkan tadi, Green Economic Zone, dengan izin yang sekarang 
sudah ditentukan sudah dinamakan bagi pihak Malaysia penubuhannya adalah diketuai 
oleh CEO kepada MPOA ataupun Malaysian Palm Oil Association, dengan izin dan juga 
untuk Indonesia oleh Gabungan Pengusaha Minyak Sawit Indonesia (GAPKI). Satu lagi tadi 
tentang Jawatankuasa Pengharmonisasian Piawaian, dengan izin Harmonization of 
Standard.   

Ini juga telah dibentuk di peringkat jawatankuasa kerjanya di mana untuk Malaysia 
diketuai oleh CEO MPOCC ataupun Malaysian Palm Oil Certification Council, dengan izin 
dan di Indonesia diterajui oleh pihak Direktor Pemasaran Internasional Kementerian 
Pertanian Indonesia. Dia ada satu lagi jawatankuasa working group, dengan izin. Di antara 
pegawai-pegawai kanan kementerian yang terlibat iaitu melibatkan Kementerian 
Perusahaan, Perladangan dan Komoditi dan satu lagi oleh pihak Minister of Maritime Office, 
Indonesia, dengan izin, Tuan Yang di-Pertua. 

Soalan nombor dua tadi, sasaran di bawah MPOC ini, CPOPC ini, dengan izin 
untuk peningkatan industri sawit untuk tahun hadapan. Untuk tahun hadapan, kita membuat 
sasaran nilai eksport sawit pada tahun 2014 sebanyak RM61.1 bilion dan kita jangka akan 
menganggarkan sumbangan peningkatan eksport sawit kepada paras RM62 bilion.  
Walaupun tidak banyak perbezaan tetapi ada peningkatan memandangkan pertumbuhan 
ekonomi yang masih agak lembap. 

Namun saya yakin penubuhan piagam CPOPC ini boleh insya-Allah akan memberi 
satu rangkaian kerja untuk memperkukuh dan memberi kesan kepada kemampanan 
industri sawit itu sendiri.  Untuk soalan yang kedua, walaupun agak lari daripada kerjasama 
Indonesia dan Malaysia tetapi pihak MPIC melalui MPOB melalui MPOC sentiasa membuat 
secara berkala kerjasama teknikal, lawatan, pameran dan sebagainya bagi sentiasa 
memberikan panduan, memberikan fakta hujah yang tepat melalui hasil kajian kita 
terutamanya kepada penggunaan anti-sawit ataupun low labelling sawit yang telah diuar-
uarkan khasnya di Perancis misalnya di Eropah dan sebagainya. 

Akan tetapi susulan-susulan tindakan mesin teknikal, promosi, pameran, 
kesedaran insya-Allah keadaan semakin bertambah baik dan spesifik Yang Berhormat 
Jerlun tadi spesifik menyentuh tentang kempen yang diadakan di Belgium dan Perancis.  
Alhamdulillah, baru-baru ini kita telah memberikan informasi seperti mana lazim yang kita 
buat memberikan fakta yang lebih tepat mengenai industri sawit Malaysia dan mereka juga 
kita jemput sendiri datang ke negara Malaysia dan juga membuat akses kepada laman web 
melalui malaysianpalmoil.info.   



#1100. Dato' Othman bin Aziz [Jerlun]: Terima kasih. Kita ucapkan tahniah di atas penubuhan CPOPC ini yang dipopularkan, dimulakan oleh Malaysia dan juga Indonesia. Jadi soalan saya adalah, sejauh manakah perancangan bagi memuktamadkan serta memperincikan tugas-tugas di dalam kumpulan teknikal Zon Ekonomi Hijau ataupun Green Economic Zone serta juga kerja-kerja teknikal bagi harmonization, dengan izin piawaian ataupun standard komposisi wakil Malaysia yang akan menduduki dalam kumpulan kerja ini serta apakah sasaran kementerian hasil daripada wujudnya CPOPC ini bermula dari tahun 2016 seterusnya. Sedikit keluar daripada tajuk asal Tuan Yang di-Pertua, kita juga sedar bahawa di Europe, di Eropah ini Malaysia sedang diasak oleh pelbagai pihak dari segi memberi maklumat negatif kepada keburukan minyak sawit dan sebagainya. Apakah kempen yang telah pun dibuat mengenai maklumat dan juga pendidikan oleh MPOC di Perancis dan juga Belgium baru-baru ini dan bagaimanakah susulannya. Terima kasih. Dato' Noriah binti Kasnon: Tuan Yang di-Pertua, terima kasih Yang Berhormat Jerlun yang begitu mengambil berat walaupun CPOPC satu pengumuman hasil daripada penandatanganan satu charter ataupun piagam yang baru pada negara pengasas Indonesia dan Malaysia. Sebagaimana kita maklum ia baru dimeterai pada 21 November yang lalu disaksikan oleh kedua pemimpin negara dan di bawah piagam ini memang telah dibentuk 3 ya, 3 jawatankuasa besar induk yang terlibat di bawah penubuhan ini. Satu yang disebutkan tadi, Green Economic Zone, dengan izin yang sekarang sudah ditentukan sudah dinamakan bagi pihak Malaysia penubuhannya adalah diketuai oleh CEO kepada MPOA ataupun Malaysian Palm Oil Association, dengan izin dan juga untuk Indonesia oleh Gabungan Pengusaha Minyak Sawit Indonesia (GAPKI). Satu lagi tadi tentang Jawatankuasa Pengharmonisasian Piawaian, dengan izin Harmonization of Standard. Ini juga telah dibentuk di peringkat jawatankuasa kerjanya di mana untuk Malaysia diketuai oleh CEO MPOCC ataupun Malaysian Palm Oil Certification Council, dengan izin dan di Indonesia diterajui oleh pihak Direktor Pemasaran Internasional Kementerian Pertanian Indonesia. Dia ada satu lagi jawatankuasa working group, dengan izin. Di antara pegawai-pegawai kanan kementerian yang terlibat iaitu melibatkan Kementerian Perusahaan, Perladangan dan Komoditi dan satu lagi oleh pihak Minister of Maritime Office, Indonesia, dengan izin, Tuan Yang di-Pertua. Soalan nombor dua tadi, sasaran di bawah MPOC ini, CPOPC ini, dengan izin untuk peningkatan industri sawit untuk tahun hadapan. Untuk tahun hadapan, kita membuat sasaran nilai eksport sawit pada tahun 2014 sebanyak RM61.1 bilion dan kita jangka akan menganggarkan sumbangan peningkatan eksport sawit kepada paras RM62 bilion. Walaupun tidak banyak perbezaan tetapi ada peningkatan memandangkan pertumbuhan ekonomi yang masih agak lembap. Namun saya yakin penubuhan piagam CPOPC ini boleh insya-Allah akan memberi satu rangkaian kerja untuk memperkukuh dan memberi kesan kepada kemampanan industri sawit itu sendiri. Untuk soalan yang kedua, walaupun agak lari daripada kerjasama Indonesia dan Malaysia tetapi pihak MPIC melalui MPOB melalui MPOC sentiasa membuat secara berkala kerjasama teknikal, lawatan, pameran dan sebagainya bagi sentiasa memberikan panduan, memberikan fakta hujah yang tepat melalui hasil kajian kita terutamanya kepada penggunaan anti-sawit ataupun low labelling sawit yang telah diuar- uarkan khasnya di Perancis misalnya di Eropah dan sebagainya. Akan tetapi susulan-susulan tindakan mesin teknikal, promosi, pameran, kesedaran insya-Allah keadaan semakin bertambah baik dan spesifik Yang Berhormat Jerlun tadi spesifik menyentuh tentang kempen yang diadakan di Belgium dan Perancis. Alhamdulillah, baru-baru ini kita telah memberikan informasi seperti mana lazim yang kita buat memberikan fakta yang lebih tepat mengenai industri sawit Malaysia dan mereka juga kita jemput sendiri datang ke negara Malaysia dan juga membuat akses kepada laman web melalui malaysianpalmoil.info.